
Comisia pentru buget, finanţe şi bănci

Bucureşti,   21.04.2004

Nr. 22/173

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.92/2003 privind Codul de procedură fiscală, cu care comisia noastră a fost sesizată în fond cu adresa Biroului Permanent nr.P.L.X150 din 17 martie 2004.

PREŞEDINTE,



Parlamentul  României

Comisia pentru buget, finanţe şi bănci

Bucureşti  21.04.2004

Nr.22/173

RAPORT

asupra proiectului de Lege pentru aprobarea Ordonanţei Guvernului nr.92/2003 privind Codul de procedură fiscală

Cu adresa nr. P.L.X150 din 17 martie 2004, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond,  Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.92/2003 privind Codul de procedură fiscală. 

La întocmirea raportului s-a avut în vedere avizul Comisiei juridice, de disciplină şi imunităţi, precum şi avizul Consiliului Legislativ.

La lucrările comisiei au participat 25 deputaţi, din totalul de 26 membri ai comisiei.

Prezentul proiect de Lege are ca obiect de reglementare aprobarea Codului de procedură fiscală, iniţiat în scopul creării unei singure baze de aplicare a dispoziţiilor legilor fiscale speciale, care se adresează contribuabililor.

Codul de procedură fiscală nu presupune doar o reunire de acte normative, ci crearea unui act normativ nou prin care procedura fiscală, ca subramură a dreptului fiscal, să fie reglementată într-o formă sistematică, printr-un act unic.

Proiectul de lege supus dezbaterii propune:

- crearea unui cadru unitar pentru procedura de impozitare la toate categoriile de impozite;

- degrevarea legislaţiei fiscale de prevederile procedurale, în esenţă identice;

- ameliorarea activităţii de administrare şi de racordare la principiile comunitare în materie.

Actul normativ corespunde principiilor juridice valabile în toate statele Uniunii Europene, deşi în domeniul procedurii fiscale nu există un izvor juridic unic pentru Europa, statele comunitare fiind libere în configurarea juridică a acestui domeniu, conform principiului subsidiarităţii.

Prin structura sa, prin terminologia utilizată şi prin formularea clară a dispoziţiilor legale, această iniţiativă are drept scop realizarea unei administrări eficiente a impozitelor şi taxelor, simplificând, pe de o parte, activitatea organelor fiscale, iar, pe de altă parte, conducând la creşterea gradului de conformare voluntară a contribuabililor.

Potrivit prevederilor constituţionale, proiectul de lege face parte din categoria legilor organice.


Proiectul de lege, potrivit art.75 alin.(1) din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Finanţelor Publice, doamnele Tanţi Anghel, Nistor Valeria, Drăghici Alis, care au susţinut forma rezultată din prezentul raport.

In urma examinării proiectului de Lege pentru aprobarea Ordonanţei Guvernului nr.92/2003 privind Codul de procedură fiscală, în şedinţele din 6 şi 14 aprilie 2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
PREŞEDINTE,


SECRETAR,

Dr. Daniel Ionescu

 Consilieri parlamentari:

               Onete Alexandru

               Bărdiţă Mariana
ANEXĂ

AMENDAMENTE

asupra proiectului de Lege pentru aprobarea Ordonanţei Guvernului nr.92/2003 

privind Codul de procedură fiscală

Nr.

crt.
Text iniţial
Text propus de comisie

(autorul amendamentului)
Motivare
Camera Decizională

1.
8. La articolul 15, alineatele (2) şi (3) vor avea următorul cuprins:

„(2) Contribuabilul este orice persoană care datorează impozite, taxe, contribuţii şi alte sume bugetului general consolidat, în condiţiile legii.

 (3) Statul este reprezentat de Ministerul Finanţelor Publice prin Agenţia Naţională de Administrare Fiscală şi unităţile sale teritoriale.”

(text Senat)
8. La articolul 15, alineatele (2) şi (3) vor avea următorul cuprins:

„(2) Contribuabilul este orice persoană fizică sau juridică sau orice altă entitate fără personalitate juridică care datorează impozite, taxe, contribuţii şi alte sume bugetului general consolidat, în condiţiile legii.”

 - nemodificat.


Pentru coroborarea cu dispoziţiile Codului fiscal potrivit căruia datorează impozite şi taxe şi asocierile fără personalitate juridică.
Camera Deputaţilor

2.
Art.16 alin.(21) nou.
La art.16 după alineatul (2) se propune introducerea unui alineat nou 21 cu următorul cuprins:

„(21) În cazul reprezentării contribuabililor, în relaţiile cu organele fiscale, prin avocat, forma şi conţinutul împuternicirii sunt cele prevăzute de dispoziţiile legale privind organizarea şi exercitarea profesiei de avocat.”
Pentru coroborarea cu dispoziţiile Legii privind organizarea şi exercitarea profesiei de avocat.

Dispoziţiile similare se regăsesc si in Codul de procedura civilă.
Camera Deputaţilor 

3.
15. La articolul 23, după alineatul (2) se introduce un alineat nou, alin.(3), cu următorul cuprins:

„(3) În cazul bugetelor locale devin debitori, în condiţiile alin.(2), şi oricare dintre membrii de familie cu capacitate de exerciţiu deplină, care locuiesc şi gospodăresc împreună cu debitorul persoană fizică, pe numele căruia s-a calculat impozitul sau taxa locală, precum şi oricare dintre moştenitorii aflaţi în indiviziune; în cazul amenzilor, acestea constituie obligaţia personală a contravenientului.”

(text Senat)
Se elimină.


Se încalcă art.44 alin.(7) din Constituţie.
Camera Deputaţilor 

4.
„Articolul 32. – Competenţa în cazul sediilor secundare

În cazul în care contribuabilul are, potrivit legii, obligaţii de plată la sedii secundare, competenţa teritorială revine organului fiscal în a cărui rază teritorială acestea se află situate.”

(text Ordonanţa Guvernului nr.92/2003)
Articolul 32 va avea următorul cuprins:

„Articolul 32 - Competenţa în cazul sediilor secundare

În cazul în care contribuabilul are, potrivit legii, obligaţii de plată la sedii secundare, competenţa teritorială, pentru administrarea acestora, revine organului fiscal în a cărui rază teritorială acestea se află situate.”


Pentru o reglementare cât mai clară a competenţei în materie fiscală.
Camera Deputaţilor 

5.
24. După articolul 36 se introduc două articole noi, art.361 şi 362, cu următorul cuprins:

„Articolul 361 – Conflictul de interese

 Funcţionarul public din cadrul organului fiscal implicat într-o procedură de administrare se află în conflict de interese, dacă:

 a) în cadrul procedurii respective, este contribuabil, soţ/soţie, rudă până la gradul al 3-lea inclusiv, reprezentant sau împuternicit al contribuabilului sau poate dobândi un avantaj sau suporta un dezavantaj direct;

 b) există un conflict între el, soţul/soţia, rudele sale până la gradul al 3-lea inclusiv şi una din părţi sau soţul/soţia, rudele părţii până la gradul al 3-lea inclusiv;

 c) în alte cazuri prevăzute de lege.

 Articolul 362 – Abţinerea şi recuzarea
 (1) Funcţionarul public care ştie că se află într-una dintre situaţiile prevăzute la art.361 este obligat să înştiinţeze conducătorul organului fiscal şi să se abţină de la îndeplinirea procedurii.

 (2) În cazul în care conflictul de interese se referă la conducătorul organului fiscal, acesta este obligat să înştiinţeze organul ierarhic superior.

 (3) Abţinerea se propune de funcţionarul public şi se decide de îndată de conducătorul organului fiscal sau organul ierarhic superior.

 (4) Contribuabilul implicat în procedura în derulare poate solicita recuzarea funcţionarului public aflat în conflict de interese.

 (5) Recuzarea funcţionarului public se decide de îndată de către conducătorul organului fiscal sau de organul fiscal ierarhic superior. Decizia prin care se respinge cererea de recuzare poate fi atacată la instanţa judecătorească competentă.”

(text Senat)
24. După articolul 36 se introduc două articole noi, art.361 şi 362, cu următorul cuprins:

„Articolul 361 – Conflictul de interese

 Funcţionarul public din cadrul organului fiscal implicat într-o procedură de administrare se află în conflict de interese, dacă:

a) în cadrul procedurii respective acesta        este contribuabil, este soţ/soţie a contribuabilului, este rudă până la gradul al 3-lea inclusiv a contribuabilului, este reprezentant sau împuternicit al contribuabilului;

b)  în cadrul procedurii respective poate dobândi un avantaj ori suporta un dezavantaj direct;

 c) există un conflict între el, soţul/soţia, rudele sale până la gradul al 3-lea inclusiv şi una din părţi sau soţul/soţia, rudele părţii până la gradul al 3-lea inclusiv;

 d) în alte cazuri prevăzute de lege.

Articolul 362 – Abţinerea şi recuzarea
- nemodificat;

- nemodificat;

- nemodificat;

- nemodificat;

 (5) Recuzarea funcţionarului public se decide de îndată de către conducătorul organului fiscal sau de organul fiscal ierarhic superior. Decizia prin care se respinge cererea de recuzare poate fi atacată la instanţa judecătorească competentă. Cererea de recuzare nu suspendă procedura de administrare în derulare.”
Pentru claritatea textului.

Pentru a se asigura derularea procedurii de administrare.
Camera Deputaţilor 

6.
25. La articolul 38 alineatul (2), după litera b) se introduce o literă nouă, lit.b1, cu următorul cuprins:

„b1) datele de identificare a contribuabilului ori a persoanei împuternicite de contribuabil, după caz;”

(text Senat)
25. La articolul 38 alineatul (2), după litera b) se introduce o literă nouă, lit.b1, cu următorul cuprins:

„b1) datele de identificare a contribuabilului sau a persoanei împuternicite de contribuabil, după caz;”


Pentru claritatea textului.
Camera Deputaţilor 

7.
27. La articolul 38, alineatul (3) va avea următorul cuprins:

„(3) Actul administrativ fiscal emis în condiţiile alin.(2) prin intermediul tehnicii de calcul este valabil şi în cazul în care nu poartă semnătura persoanelor împuternicite ale organului fiscal potrivit legii şi ştampila organului emitent, dacă îndeplineşte cerinţele legale aplicabile în materie.”

(text Senat)
27. La articolul 38, alineatul (3) va avea următorul cuprins:

„(3) Actul administrativ fiscal emis în condiţiile alin.(2) prin intermediul mijloacelor informatice este valabil şi în cazul în care nu poartă semnătura persoanelor împuternicite ale organului fiscal potrivit legii şi ştampila organului emitent, dacă îndeplineşte cerinţele legale aplicabile în materie.”
Pentru corecta exprimare.
Camera Deputaţilor 

8.
31. După articolul 40 se introduce un articol nou, art.401, cu următorul cuprins:

„Articolul 401 – Nulitatea actului administrativ fiscal
 Lipsa menţiunilor privind numele, prenumele şi calitatea persoanei împuternicite a organului fiscal, numele şi prenumele ori denumirea contribuabilului, a obiectului actului administrativ sau a semnăturii persoanei împuternicite a organului fiscal, cu excepţia prevăzută la art.38 alin.(3) din prezentul cod, atrage nulitatea actului administrativ. Nulitatea se poate constata la cerere sau din oficiu.”

(text Senat)
31. După articolul 40 se introduce un articol nou, art.401, cu următorul cuprins:

„Articolul 401 – Nulitatea actului administrativ fiscal
Lipsa unuia dintre elementele actului administrativ fiscal referitoare la numele, prenumele şi calitatea persoanei împuternicite a organului fiscal, numele şi prenumele ori denumirea contribuabilului, a obiectului actului administrativ sau a semnăturii persoanei împuternicite a organului fiscal, cu excepţia prevăzută la art.38 alin.(3) din prezentul cod, atrage nulitatea acestuia. Nulitatea se poate constata la cerere sau din oficiu.”


Pentru claritatea textului.
Camera Deputaţilor 

9.
„Articolul 47 – Obligaţia băncilor de a furniza informaţii

(1) Băncile sunt obligate să comunice organelor fiscale lista titularilor persoane fizice sau juridice care deschid sau închid conturi, forma juridică pe care aceştia o au şi domiciliul sau sediul acestora. Această comunicare se va face în prima jumătate a fiecărei luni, referitor la conturile deschise sau închise în luna anterioară. Comunicarea va fi adresată Ministerului Finanţelor Publice.”

(text Ordonanţa Guvernului nr.92/2003)
Alineatul (1) al articolului 47 va avea următorul cuprins:

„Articolul 47 – Obligaţia băncilor de a furniza informaţii
(1) Băncile sunt obligate să comunice organelor fiscale lista titularilor persoane fizice, juridice sau orice alte entităţi fără personalitate juridică care deschid sau închid conturi, forma juridică pe care aceştia o au şi domiciliul sau sediul acestora. Această comunicare se va face în prima jumătate a fiecărei luni, referitor la conturile deschise sau închise în luna anterioară. Comunicarea va fi adresată Ministerului Finanţelor Publice.”
Pentru corelare cu art.15 alin.(2).
Camera Deputaţilor 

10.
„Articolul 61 – Calcularea termenelor

În situaţia în care legislaţia fiscală nu prevede altfel, pentru modalităţile de calcul al termenelor se aplică dispoziţiile dreptului comun în materie.”

(text Ordonanţa Guvernului nr.92/2003)
Articolul 61  va avea următorul cuprins:

„Articolul 61 - Calcularea termenelor 
Termenele de orice fel privind exercitarea drepturilor şi îndeplinirea obligaţiilor prevăzute de Codul de procedură fiscală, precum şi de alte dispoziţii legale aplicabile în materie, dacă legea fiscală nu dispune altfel, se calculează potrivit dispoziţiilor Codului de procedură civilă.”
Având în vedere faptul că dreptul comun în materie nu conţine reglementări unitare cu privire la calcularea termenelor, este necesară o reglementare expresă pentru toate termenele prevăzute de legea fiscală.


Camera Deputaţilor 

11.
37. La articolul 64, partea introductivă a alineatului (1) şi alineatele (6) şi (7) vor avea următorul cuprins:

„(1) Orice persoană impozabilă care realizează operaţiuni taxabile şi/sau scutite de taxa pe valoarea adăugată cu drept de deducere trebuie să solicite înregistrarea ca plătitor de taxă pe valoarea adăugată organului fiscal competent din subordinea Agenţiei Naţionale de Administrare Fiscală în următoarele situaţii:

a) la înfiinţare, dacă declară că doreşte să opteze pentru aplicarea regimului normal de taxă pe valoarea adăugată;

b) ulterior înfiinţării, dacă cifra de afaceri realizată este sub plafonul de scutire prevăzut de dispoziţiile Codului fiscal privitoare la taxa pe valoarea adăugată, dar doreşte să opteze pentru aplicarea regimului normal de taxă pe valoarea adăugată;

c) după înfiinţare, în mod obligatoriu, dacă depăşeşte plafonul de scutire prevăzut de dispoziţiile Codului fiscal privitoare la taxa pe valoarea adăugată, în termen de 10 zile de la sfârşitul lunii în care a depăşit acest plafon.

(text Senat)

 (2) Persoanele care realizează în exclusivitate operaţiuni scutite de taxa pe valoarea adăugată, iar potrivit Codului fiscal pot opta pentru aplicarea regimului normal de taxă pe valoarea adăugată, trebuie să solicite înregistrarea ca plătitori de taxă pe valoarea adăugată.

(text Ordonanţa Guvernului nr.92/2003)

…………………………………………….

(5) Data înregistrării ca plătitor de taxă pe valoarea adăugată este:

a) data comunicării certificatului de înregistrare în situaţiile prevăzute la alin.(1) lit.a);

b) data de întâi a lunii următoare celei în care persoana impozabilă face opţiunea pentru taxare în situaţiile prevăzute la alin.(1) lit.b);

c) data de întâi a lunii următoare celei în care persoana impozabilă are obligaţia să solicite luarea în evidenţă ca plătitor de taxă pe valoarea adăugată în situaţiile prevăzute la alin. (1) lit. c).

(text Ordonanţa Guvernului nr.92/2003)

(6) Orice persoană impozabilă înregistrată ca plătitor de taxă pe valoarea adăugată care, ulterior înregistrării, realizează exclusiv operaţiuni care nu dau drept de deducere trebuie să solicite scoaterea din evidenţă ca plătitor de taxă pe valoarea adăugată, în termen de 10 zile de la sfârşitul lunii în care realizează exclusiv astfel de operaţiuni. Scoaterea din evidenţă ca plătitor de taxă pe valoarea adăugată se va face începând cu data de întâi a lunii următoare celei în care persoana impozabilă are obligaţia să solicite această scoatere din evidenţă.

(text Senat)

 (7) Orice persoană impozabilă înregistrată ca plătitor de taxă pe valoarea adăugată trebuie să solicite scoaterea din evidenţă ca plătitor de taxă pe valoarea adăugată în caz de încetare a activităţii, în termen de 15 zile de la data actului în care se consemnează situaţia respectivă. Scoaterea din evidenţă ca plătitor de taxă pe valoarea adăugată se va face începând cu data de întâi a lunii următoare depunerii declaraţiei de menţiuni.”

(text Senat)


37. La articolul 64, alineatul (1), (2) alineatul (5), şi alineatele (6) şi (7) vor avea următorul cuprins:

„(1) Orice persoană impozabilă care realizează operaţiuni taxabile şi/sau scutite de taxa pe valoarea adăugată cu drept de deducere trebuie să solicite înregistrarea ca plătitor de taxă pe valoarea adăugată la organul fiscal competent din subordinea Agenţiei Naţionale de Administrare Fiscală în următoarele situaţii:

a) la înfiinţare, în mod obligatoriu, dacă declară că urmează să realizeze o cifră de afaceri peste plafonul de scutire prevăzut de dispoziţiile Codului fiscal referitoare la taxa pe valoarea adăugată;

b) la înfiinţare, dacă declară că urmează să realizeze o cifră de afaceri sub plafonul de scutire, dar optează pentru aplicarea regimului normal de taxă pe valoarea adăugată;

c) după înfiinţare,  în mod obligatoriu, dacă depăşeşte plafonul de scutire prevăzut de dispoziţiile Codului fiscal referitoare la taxa pe valoarea adăugată, în termen de 10 zile de la sfârşitul lunii în care a depăşit acest plafon;

d) după înfiinţare, dacă cifra de afaceri realizată este sub plafonul de scutire prevăzut de dispoziţiile Codului fiscal referitoare la taxa pe valoarea adăugată, dar doreşte să opteze pentru aplicarea regimului normal de taxă pe valoarea adăugată.

(2) Persoanele care realizează în exclusivitate operaţiuni scutite de taxa pe valoare adăugată, iar potrivit Codului Fiscal pot opta pentru taxarea acestora, trebuie să solicite înregistrarea ca plătitori de taxă pe valoarea adăugată.

………………………………………….

(5) Data înregistrării ca plătitor de taxa pe valoarea adăugată este: 

a) data comunicării certificatului de înregistrare în situaţiile prevăzute la alin.(1) lit.a) şi lit.b) şi, după caz, la alin.(2);

b) data de întâi a lunii următoare celei în care persoana impozabilă face opţiunea pentru aplicarea regimului normal de taxă pe valoarea adăugată in situaţiile prevăzute la alin.(1) lit.d);
c) data de întâi a lunii următoare celei în care persoana impozabila solicită luarea în evidenţă ca plătitor de taxă pe valoarea adăugată în situaţiile prevăzute la alin.(1) lit.c) şi, după caz, la alin.(2).

- nemodificat.

- nemodificat.
Pentru claritatea textului.
Camera Deputaţilor 

12.
44. La articolul 70, după alineatul (4) se introduc patru alineate noi, alin.(5)-(8), cu următorul cuprins:

„(5) Contribuabilii persoane juridice care, în decurs de 12 luni consecutive, nu au depus declaraţii fiscale şi situaţii financiare, nu au efectuat plăţi şi nu au prezentat solicitări organului fiscal, vor fi trecuţi într-o evidenţă specială a contribuabililor inactivi.

 (6) Contribuabilii trecuţi în evidenţa specială vor fi supuşi inspecţiei fiscale, în termen de maximum 3 luni de la data trecerii în evidenţa specială.

 (7) Pe perioada cât contribuabilul este considerat inactiv, certificatul de înregistrare fiscală se suspendă.

 (8) Contribuabilii trecuţi în evidenţă specială vor fi reactivaţi începând cu data la care:

 a) depun o declaraţie fiscală sau situaţie financiară;

 b) efectuează o plată voluntară;

 c) formulează o solicitare organelor fiscale;

 d) organul fiscal constată că acesta desfăşoară activităţi supuse legii fiscale.”

(text Senat)
44. La articolul 70, după alineatul (4) se introduc patru alineate noi, alin.(5)-(8), cu următorul cuprins:

„(5) Contribuabilii persoane juridice sau orice alte entităţi fără personalitate juridică care, în decurs de 12 luni consecutive, nu au depus declaraţii fiscale şi situaţii financiare, nu au efectuat plăţi şi nu au prezentat solicitări organului fiscal, vor fi trecuţi într-o evidenţă specială a contribuabililor inactivi.

 - nemodificat.

- nemodificat.

- nemodificat.
Pentru corelare cu art.15 alin.(2).
Camera Deputaţilor 

13.
Art.72 alin.(1)

„Articolul 72 - Reguli pentru conducerea evidenţei contabile şi fiscale

(1) Evidenţele contabile şi fiscale vor fi conduse şi păstrate la domiciliul fiscal al contribuabilului sau la sediile secundare, după caz.”

(text Ordonanţa Guvernului nr.92/2003)
Alineatul (1) al articolului 72 va avea următorul cuprins:

„Articolul 72 - Reguli pentru conducerea evidenţei contabile şi fiscale
(1) Evidenţele contabile şi fiscale vor fi păstrate la domiciliul fiscal al contribuabilului sau la sediile secundare, după caz.”


În practică ţinerea evidenţei contabile externalizate prin angajarea unei firme de contabilitate, este tot mai răspândită. 
Camera Deputaţilor 

14.
Art.73 alin.(4).

„Articolul 73 - Obligaţia de a depune declaraţii fiscale

(4) În caz de inactivitate temporară sau în cazul obligaţiilor de declarare a unor venituri care, potrivit legii, sunt scutite la plata impozitului pe venit, organul fiscal competent poate aproba, la cererea contribuabilului, alte termene sau condiţii de depunere a declaraţiilor fiscale, în funcţie de necesităţile administrării obligaţiilor fiscale.”

(text Ordonanţa Guvernului nr.92/2003)
Alineatul (4) al articolului 73 va avea următorul cuprins:

„Articolul 73 - Obligaţia de a depune declaraţii fiscale

(4) În caz de inactivitate temporară sau în cazul obligaţiilor de declarare a unor venituri care, potrivit legii, sunt scutite la plata impozitului pe venit, organul fiscal competent poate aproba, la cererea contribuabilului, alte termene sau condiţii de depunere a declaraţiilor fiscale, în funcţie de necesităţile administrării obligaţiilor fiscale. Asupra termenelor si condiţiilor  va decide organul fiscal potrivit competenţelor aprobate prin ordin al ministrului finanţelor publice.”
Pentru a asigura o aplicare unitară a acestor prevederi.
Camera Deputaţilor 

15.
Art.75 alin.(4).

„Articolul 75 - Depunerea declaraţiilor fiscale

(4) Nedepunerea declaraţiei fiscale dă dreptul organului fiscal să procedeze la stabilirea din oficiu a obligaţiilor fiscale, prin estimarea bazei de impunere potrivit art.60.”

(text Ordonanţa Guvernului nr.92/2003)
Alineatul (4) al articolului 75 va avea următorul cuprins:

„Articolul 75 - Depunerea declaraţiilor fiscale

(4) Nedepunerea declaraţiei fiscale dă dreptul organului fiscal să procedeze la stabilirea din oficiu a obligaţiilor fiscale, prin estimarea bazei de impunere potrivit art.60. Stabilirea din oficiu a obligaţiilor fiscale nu se poate face înainte de împlinirea unui termen de 15 zile de la înştiinţarea contribuabilului privind depăşirea termenului legal de depunere a declaraţiei fiscale.”
Prin această modificare se mai acordă o posibilitate contribuabilului pentru îndeplinirea obligaţiei.
Camera Deputaţilor 

16.
Art.78 alin.(11) nou.
După alineatul (1) al articolului 78 se introduce un nou alineat cu următorul cuprins:

(11)Pentru creanţele administrate de Ministerul Finanţelor Publice prin Agenţia Naţională de Administrare Fiscală, prin ordin al ministrului finanţelor publice se pot stabili şi alte competenţe pentru emiterea deciziilor de impunere ca urmare a inspecţiei fiscale.”
În vederea adaptării la modul actual de organizare a inspecţiei fiscale.
Camera Deputaţilor 

17.
Art.84 alin.(2) nou.
Articolul 84 se completează cu un alineat nou (2) având următorul cuprins:

„(2) Termenul de prescripţie a dreptului de stabilire a obligaţiei fiscale se suspendă pe perioada cuprinsă între momentul începerii inspecţiei fiscale şi momentul emiterii deciziei de impunere ca urmare a efectuării inspecţiei fiscale.”


Se propune prelungirea termenului de prescripţie a dreptului de stabilire a obligaţiei fiscale cu situaţia prevăzută la alin.(2), deciziile de impunere fiind valabile chiar dacă au fost emise după împlinirea termenului de prescripţie. Se elimină astfel riscul ca prin prescripţie decizia de impunere să nu fie emisă.
Camera Deputaţilor 

18.
Art.89 alin.(2) nou.
Articolul 89 se completează cu un alineat nou (2) având următorul cuprins:

„(2) La finalizarea controlului inopinat sau încrucişat se încheie proces-verbal.”


În vederea adaptării la modul actual de organizare a inspecţiei fiscale.
Camera Deputaţilor 

19.
Art.90 alin.(2).

„(2) La contribuabilii mari perioada supusă inspecţiei fiscale începe de la momentul finalizării controlului anterior, în condiţiile alin.(1).”

(text Ordonanţa Guvernului nr.92/2003)
Alineatul (2) al articolului 90 va avea următorul cuprins:

„(2) La contribuabilii mari perioada supusă inspecţiei fiscale începe de la sfârşitul perioadei controlate anterior, în condiţiile alin. (1).”
Pentru exprimare mai clară a intenţiei ca, în cazul contribuabililor mari, sa fie supuse controlului toate perioadele. 
Camera Deputaţilor 

20.
Art.90 alin.(3).lit.c) nouă.
Alineatul (3) al articolului 90 se completează cu o nouă literă „c)” cu următorul cuprins:

„c) nu au fost îndeplinite obligaţiile de plată a impozitelor, taxelor, contribuţiilor şi altor sume datorate bugetului general consolidat.”
Prevederea posibilităţii de extindere şi pentru situaţia în care s-a constatat neîndeplinirea obligaţiei de plată.


21.
55. La articolul 91, alineatul (1) va avea următorul cuprins:

„(1) Inspecţia fiscală se exercită exclusiv, nemijlocit şi neîngrădit prin Agenţia Naţională de Administrare Fiscală sau, după caz, de compartimentele de specialitate ale autorităţilor administraţiei publice locale, conform dispoziţiilor prezentului titlu.”

(text Senat)
55. La articolul 91, alineatul (1) va avea următorul cuprins:

„(1) Inspecţia fiscală se exercită exclusiv, nemijlocit şi neîngrădit prin Agenţia Naţională de Administrare Fiscală sau, după caz, de compartimentele de specialitate ale autorităţilor administraţiei publice locale, conform dispoziţiilor prezentului titlu sau de alte autorităţi care sunt competente potrivit legii să administreze impozite, taxe, contribuţii sau alte sume datorate bugetului general consolidat.”
Pentru coroborare cu dispoziţiile art.1 alin.(2) din Codul de procedură fiscală precum şi cu prevederile altor legi speciale.


Camera Deputaţilor 

22.
Art.91 alin.(11) nou.
La articolul 91 după alineatul (1) se introduce un alineat nou (11) cu următorul cuprins:

„(11) În cadrul Agenţiei Naţionale de Administrare Fiscală, competenţa de exercitare a inspecţiei fiscale se stabileşte prin regulamentul de organizare si funcţionare aprobat în condiţiile legii.”
Pentru adaptare la modul actual de organizare a inspecţiei fiscale.
Camera Deputaţilor 

23.
Art.96 alin.(31) nou.
La articolul 96 după alineatul (3) se introduce un alineat nou (31) cu următorul cuprins:

„(31) În situaţia în care din instrumentarea cauzelor penale de către organele competente nu rezultă existenţa  prejudiciului, reverificarea dispusă în temeiul alin.(3) nu este urmată de emiterea deciziei de impunere.”
Completarea se impune dacă ţinem cont de faptul că reverificarea unei anumite perioade se efectuează atunci când apar elemente/date suplimentare, necunoscute la data efectuării verificărilor anterioare.

Or, în cazul în care aceste elemente suplimentare sunt reprezentate de solicitări ale organelor de urmărire penală în cadrul cercetărilor efectuate, caracterul de noutate şi modificarea rezultatului fiscal subzistă numai dacă organele penale competente, printr-o soluţie definitivă constată existenţa infracţiunii.
Camera Deputaţilor 

24.
Art.97 alin.(3) nou.
La articolul 97 se introduce un alineat nou (3) cu următorul cuprins:

„(3) Pe toata durata exercitării inspecţiei fiscale, contribuabilii supuşi acesteia au dreptul de a beneficia de asistenţa de specialitate sau juridică.”
Având în vedere faptul că persoanele fizice sau conducătorii persoanelor juridice, în calitate de contribuabili, nu au obligaţia să fie specialişti în fiscalitate, trebuie să li se acorde dreptul de a fi reprezentaţi pe toată perioada controlului de specialişti în domeniu. 

O prevedere asemănătoare era inclusă şi în Ordonanţa Guvernului nr.70/1997 privind controlul fiscal.
Camera Deputaţilor 

25.
58. La articolul 98, alineatul (2) va avea următorul cuprins:

„(2) La încheierea inspecţiei fiscale, organul fiscal va purta o discuţie finală cu contribuabilul asupra constatărilor şi consecinţelor lor fiscale. Discuţia finală nu este necesară dacă bazele de impozitare nu au suferit nici o modificare în urma inspecţiei fiscale sau în cazul în care contribuabilul renunţă la discuţia finală şi notifică acest fapt organelor de inspecţie fiscală.”

(text Senat)
58. La articolul 98, alineatul (2) va avea următorul cuprins:

„(2) La încheierea inspecţiei fiscale, organul fiscal va prezenta contribuabilului constatările şi consecinţele lor fiscale, acordându-i acestuia posibilitatea de a-şi exprima punctul de vedere potrivit art.7 alin.(1) din prezentul cod, cu excepţia cazului în care bazele de impozitare nu au suferit nici o modificare în urma inspecţiei fiscale sau în cazul în care contribuabilul renunţă la acest drept şi notifică acest fapt organelor de inspecţie fiscală.”


Pentru conciziunea textului.
Camera Deputaţilor 

26.
Art.98 alin.(3).

„(3) Data, ora, locul şi problematica discuţiei vor fi comunicate contribuabilului în timp util.”

(text Ordonanţa Guvernului nr.92/2003)
Alineatul (3) al articolului 98 va avea următorul cuprins:

„(3) Data, ora şi locul prezentării concluziilor vor fi comunicate contribuabilului în timp util.”
Pentru corelare cu alineatul (2).
Camera Deputaţilor 

27.
Art.100 alin.(21) nou.
La articolul 100 se introduce după alineatul (2) un alineat nou (21) cu următorul cuprins:

„(21) În cazul în care, urmare efectuării inspecţiei fiscale, au fost sesizate organele de urmărire penală, decizia de impunere privitoare la obiectul sesizării penale se poate emite după soluţionarea cu caracter definitiv a cauzei penale.”
Această soluţie este oportună având în vedere că în aceste cazuri, contestarea actelor transmise organelor penale impune în majoritatea cazurilor adoptarea unei decizii de suspendare a soluţionării cauzei până la rezolvarea aspectului penal, ţinându-se cont de strânsa interdependenţă care există între aspectele cu caracter penal şi constatările făcute.

Totodată, prin emiterea deciziei de impunere după soluţionarea aspectului penal, organele fiscale vor putea să valorifice în mod eficient reţinerile organelor penale, stabilind creanţele bugetare prin luarea în considerare şi a acestui aspect.
Camera Deputaţilor 

28.
Art.103 alin.(3).

„(3) În cazul stingerii prin plată a obligaţiilor fiscale, momentul plăţii este:

 a) în cazul plăţilor în numerar, data înscrisă în documentul de plată eliberat de organele sau persoanele abilitate de organul fiscal;

 b) în cazul plăţilor efectuate prin mandat poştal sau prin decontare bancară, data la care băncile debitează contul plătitorului pe baza instrumentelor de decontare specifice, confirmate prin ştampila şi semnătura autorizată a acestora, cu excepţia situaţiei prevăzute la art.110.”

(text Ordonanţa Guvernului nr.92/2003)


Alineatul (3) al articolului 103 va avea următorul cuprins:

„(3) În cazul stingerii prin plată a obligaţiilor fiscale, momentul plăţii este:

  a) în cazul plăţilor în numerar, data înscrisă în documentul de plată eliberat de organele sau persoanele abilitate de organul fiscal;

 b) în cazul plăţilor efectuate prin mandat poştal, data poştei, înscrisă pe mandatul poştal;
 c) în cazul plăţilor efectuate prin decontare bancară, data la care băncile debitează contul plătitorului pe baza instrumentelor de decontare specifice, confirmate prin ştampila şi semnătura autorizată a acestora, cu excepţia situaţiei prevăzute la art. 110;

 d) pentru obligaţiile fiscale care se sting prin anulare de timbre fiscale mobile, data înregistrării la organul competent a documentului sau a actului pentru care s-au depus şi anulat timbrele datorate potrivit legii.”
Pentru o reglementare mai clară a modalităţilor de stingere prin plata a obligaţiilor fiscale.
Camera Deputaţilor 

29.
61. La articolul 104, după alineatul (1) se introduce un alineat nou, alin.(11), care va avea următorul cuprins:

„(11) Pentru creanţele bugetelor locale, din categoria obligaţiilor fiscale prevăzute la alin.(1) lit.a), obligaţiile stabilite ca urmare a inspecţiei fiscale se sting cu prioritate.”

(text Senat)


Se elimină.
Pentru corelare cu amendamentul de la nr.crt.30.
Camera Deputaţilor 

30.
Articolul 104 – Ordinea stingerii datoriilor

„(1) Plata obligaţiilor fiscale se efectuează în următoarea ordine:

 a) obligaţii fiscale cu termene de plată în anul curent;

 b) obligaţii fiscale datorate şi neachitate la data de 31 decembrie a anului precedent, în ordinea vechimii, până la stingerea integrală a acestora;

 c) dobânzi, penalităţi de întârziere aferente obligaţiilor fiscale prevăzute la lit.b);

 d) obligaţii fiscale cu termene de plată viitoare, la solicitarea debitorului.

 (2) În situaţia în care debitorul nu efectuează plata obligaţiilor fiscale, conform prevederilor alin.(1), creditorul fiscal va proceda la stingerea obligaţiilor fiscale pe care le administrează, în conformitate cu ordinea de plată reglementată de prezentul cod, şi va înştiinţa despre aceasta debitorul în termen de 10 zile de la data efectuării stingerii.”

(text Ordonanţa Guvernului nr.92/2003)
Articolul 104 va avea următorul cuprins:

Articolul 104 – Ordinea stingerii datoriilor

„(1) Dacă un contribuabil datorează mai multe tipuri de impozite, taxe, contribuţii şi alte sume reprezentând creanţe fiscale prevăzute la art.19 alin.(2) lit.a), iar suma plătită nu este suficientă pentru a stinge toate datoriile, atunci se sting datoriile acelui tip de creanţă fiscală principală pe care îl stabileşte contribuabilul.

(2) În cadrul tipului de impozit, taxă, contribuţie sau altă sumă reprezentând creanţă fiscală stabilit de contribuabil, plata se efectuează în următoarea ordine:

 a) sume datorate în contul ratelor din graficele de plată a obligaţiilor fiscale pentru care s-au aprobat eşalonări şi/sau amânări la plată, precum şi dobânzile datorate pe perioada eşalonării şi/sau amânării la plată şi calculate conform legii;

 b) obligaţii fiscale principale cu termene de plată în anul curent, precum şi accesoriile acestora, în ordinea vechimii;
 c) obligaţii fiscale datorate şi neachitate la data de 31 decembrie a anului precedent, în ordinea vechimii, până la stingerea integrală a acestora;

 d) dobânzi, penalităţi de întârziere aferente obligaţiilor fiscale prevăzute la lit.c);

 e) obligaţii fiscale cu termene de plată viitoare, la solicitarea debitorului.

 (3) Pentru creanţele bugetelor locale, din categoria obligaţiilor fiscale prevăzute la alin.(2) lit.b), se sting cu prioritate obligaţiile stabilite ca urmare a inspecţiei fiscale.

 (4) În situaţia în care debitorul nu efectuează plata obligaţiilor fiscale, conform prevederilor alin.(2), creditorul fiscal va proceda la stingerea obligaţiilor fiscale pe care le administrează, în conformitate cu ordinea de plată reglementată de prezentul cod, şi va înştiinţa despre aceasta debitorul în termen de 10 zile de la data efectuării stingerii.

 (5) Orice plată făcută după comunicarea somaţiei în cadrul executării silite va stinge, mai întâi, obligaţia fiscală stabilită în titlul executoriu."
Pentru coroborare cu prevederile art.103 alin.(2) şi pentru o reglementare mai clară a modului de alocare a plăţii.
Camera Deputaţilor 

31.
Art.105 alin.(3)

„(3) Compensarea se face de organul fiscal competent la cererea debitorului sau înainte de restituirea ori rambursarea sumelor cuvenite acestuia , după caz, în ordinea prevăzută la art.104 alin.(1).”

(text Ordonanţa Guvernului nr.92/2003)
Alineatul (3) al articolului 105 va avea următorul cuprins:

„(3) Compensarea se face de organul fiscal competent la cererea debitorului sau înainte de restituirea ori rambursarea sumelor cuvenite acestuia , după caz, în ordinea prevăzută la art.104 alin.(2).”
Pentru corelare cu amendamentul de la nr.crt.30.
Camera Deputaţilor 

32.
Art.105 alin.(31) nou.
După alineatul (3) al articolului 105 se introduce un alineat nou (31) cu următorul cuprins:

„(31) Organul fiscal poate efectua compensare din oficiu ori de câte ori constată existenţa unor creanţe reciproce.”


Compensarea din oficiu este o instituţie benefică atât pentru contribuabilul căruia i se sting obligaţiile fiscale, cât şi pentru organul fiscal.
Camera Deputaţilor 

33.
Art.106 alin.(6) nou.
După alineatul (5) al articolului 106 se introduce un alineat nou (6) cu următorul cuprins:

„(6) Procedura de restituire şi de rambursare a sumelor de la buget, inclusiv modalitatea de acordare a dobânzilor prevăzute la art.113, se aprobă prin ordin al ministrului finanţelor publice.”
Pentru respectarea competenţei atribuite Ministerului Finanţelor Publice
Camera Deputaţilor 

34.
66. La articolul 109, alineatul (2) va avea următorul cuprins:

„(2) Prin excepţie de la prevederile alin.(1), se datorează dobânzi după cum urmează:

 a) pentru diferenţele de impozite, taxe şi contribuţii, stabilite de organele competente, începând cu ziua imediat următoare scadenţei impozitului, taxei sau contribuţiei, pentru care s-a stabilit diferenţa, până la data stingerii acesteia inclusiv;

 b) pentru impozitele, taxele şi contribuţiile stinse prin executare silită, până la data întocmirii procesului-verbal de distribuire inclusiv. În cazul plăţii preţului în rate, dobânzile se calculează până la data întocmirii procesului-verbal de distribuire a avansului. Pentru suma rămasă de plată dobânda este datorată de către cumpărător;

 c) pentru impozitele, taxele şi contribuţiile debitorului declarat insolvabil, până la data încheierii procesului-verbal de constatare a insolvabilităţii, inclusiv.”

(text Senat)
66. La articolul 109, alineatul (2) va avea următorul cuprins:

„(2) Prin excepţie de la prevederile alin.(1), se datorează dobânzi după cum urmează:

 a) pentru diferenţele de impozite, taxe, contribuţii, precum şi cele administrate de organele vamale, stabilite de organele competente, dobânzile se datorează începând cu ziua imediat următoare scadenţei impozitului, taxei sau contribuţiei, pentru care s-a stabilit diferenţa, până la data stingerii acesteia inclusiv;”

- nemodificat.

- nemodificat.
Pentru corelare cu modificările aduse Codului Vamal.
Camera Deputaţilor 

35.
70. Articolul 113 va avea următorul cuprins:

„Articolul 113 – Dobânzi în cazul sumelor de restituit sau de rambursat de la buget
 (1) Pentru sumele de restituit sau de rambursat de la buget contribuabilii au dreptul la dobândă din ziua următoare expirării termenului prevăzut de art.106 alin.(11) sau art.191, după caz.

 (2) Nivelul dobânzii este cel prevăzut la art.109 alin.(5) şi se suportă de la bugetul din care a fost restituită sau rambursată creanţa principală.”

(text Senat)
70. Articolul 113 va avea următorul cuprins:

„Articolul 113 – Dobânzi în cazul sumelor de restituit sau de rambursat de la buget
 (1) Pentru sumele de restituit sau de rambursat de la buget contribuabilii au dreptul la dobândă din ziua următoare expirării termenului prevăzut de art.106 alin.(11) sau art.191, după caz. Acordarea dobânzilor se face la cererea contribuabililor.

 (2) Nivelul dobânzii este cel prevăzut la art. 109 alin. (5) şi se suportă din acelaşi buget si acelaşi venit bugetar din care se restituie ori se rambursează, după caz, sumele solicitate de către plătitori.”
Pentru claritatea textului.

Se propune preluarea prevederii asemănătoare din OG nr. 61/2002 privind colectarea creanţelor bugetare, cu modificările ulterioare.
Camera Deputaţilor 

36.
Art.114 alin.(4).

„(4) În cazul în care s-au acordat înlesniri la plată, penalitatea de întârziere se datorează până la data de întâi a lunii următoare celei în care s-au acordat înlesnirile. Nerespectarea înlesnirilor la plată, aşa cum au fost acordate, conduce la calculul penalităţilor de întârziere de la data încetării valabilităţii înlesnirilor, conform legii.”

(text Ordonanţa Guvernului nr.92/2003)
Alineatul (4) al articolului 114 va avea următorul cuprins:

 „(4) În cazul în care s-au acordat înlesniri la plată, penalitatea de întârziere se datorează până la data de întâi a lunii următoare celei în care s-au acordat înlesnirile. Nerespectarea înlesnirilor la plată, aşa cum au fost acordate, conduce la calculul penalităţilor de întârziere de la data încetării, conform legii, a valabilităţii înlesnirilor.”


Pentru a înlătura eventuale confuzii privind modul de calcul al penalităţilor de întârziere.
Camera Deputaţilor 

37.
72. La articolul 119, alineatele (2), (3) şi (9) vor avea următorul cuprins:

„(2) Se dispun măsuri asigurătorii sub forma popririi asigurătorii şi sechestrului asigurătoriu asupra bunurilor mobile şi/sau imobile proprietatea debitorului, precum şi asupra veniturilor acestuia, când există pericolul ca acesta să se sustragă, să-şi ascundă ori să-şi risipească patrimoniul, periclitând sau îngreunând în mod considerabil colectarea, precum şi în cazul suspendării executării actului administrativ prevăzute la art.179.

 (3) Aceste măsuri pot fi luate şi în cazul în care creanţa nu a fost încă individualizată şi nu a devenit scadentă. Măsurile asigurătorii dispuse atât de organele fiscale competente, cât şi de instanţele judecătoreşti ori de alte organe competente, dacă nu au fost desfiinţate în condiţiile legii, rămân valabile pe toată perioada executării silite, fără îndeplinirea altor formalităţi.

……………………………………………

 (9) Dacă valoarea bunurilor proprii ale debitorului nu acoperă integral creanţa fiscală a bugetului general consolidat, măsurile asigurătorii pot fi înfiinţate şi asupra bunurilor deţinute de către debitor în proprietate comună cu terţe persoane, pentru cota-parte deţinută de acesta.”

(text Senat)


72. La articolul 119, alineatele (2), (3) şi (9) vor avea următorul cuprins:

- nemodificat.

(3) Aceste măsuri pot fi luate şi în cazul în care creanţa nu a fost încă individualizată şi nu a devenit scadentă. Măsurile asigurătorii dispuse atât de organele fiscale competente, cât şi de instanţele judecătoreşti ori de alte organe competente, dacă nu au fost desfiinţate în condiţiile legii, rămân valabile pe toată perioada executării silite, fără îndeplinirea altor formalităţi. O dată cu individualizarea creanţei şi ajungerea acesteia la scadenţă, în cazul neplăţii, măsurile asigurătorii se transformă în măsuri executorii.

…………………………………………….

- nemodificat.
Pentru claritatea textului.
Camera Deputaţilor 

38.
Art.136 alin.(1)

„(1) Înaintea valorificării bunurilor acestea vor fi evaluate. În acest scop organul de executare va apela la organe şi persoane de specialitate, a căror selectare nu este supusă reglementărilor privind achiziţiile publice şi care sunt obligate să îşi îndeplinească atribuţiile ce le revin în acest sens.”

(text Ordonanţa Guvernului nr.92/2003)
Alineatul (1) al articolului 136 va avea următorul cuprins:

„(1) Înaintea valorificării bunurilor acestea vor fi evaluate. În acest scop organul de executare va apela la organe şi persoane de specialitate, care sunt obligate să-şi îndeplinească atribuţiile ce le revin în acest sens. Dispoziţiile art..48 din prezentul cod se aplică în mod corespunzător.”


Pentru corelare cu prevederile art.48 din cod.
Camera Deputaţilor 

39.
84. La articolul 152, alineatele (1) şi (8) vor avea următorul cuprins:

„(1) Vânzarea la licitaţie a bunurilor sechestrate este organizată la fiecare organ de executare silită de o comisie condusă de un preşedinte. Atribuţiile şi competenţele comisiei, precum şi componenta cadru a acesteia sunt stabilite prin ordin al ministrului finanţelor publice.

……………………………………………..

(8) În procesul-verbal prevăzut la alin.(7) se vor menţiona, pe lângă elementele prevăzute la art.38 alin.(2), şi următoarele: numele şi prenumele sau denumirea cumpărătorului, precum şi domiciliul fiscal al acestuia; numărul dosarului de executare silită; indicarea bunurilor adjudecate, a preţului la care bunul a fost adjudecat şi a taxei pe valoarea adăugată, dacă este cazul; toţi cei care au participat la licitaţie şi sumele oferite de fiecare participant, precum şi, dacă este cazul, menţionarea situaţiilor în care vânzarea nu s-a realizat.”

(text Senat)
84. La articolul 152, alineatele (1) şi (8) vor avea următorul cuprins:

„(1) Vânzarea la licitaţie a bunurilor sechestrate este organizată de o comisie condusă de un preşedinte.”

……………………………………………..

- nemodificat.
Pentru claritatea textului.
Camera Deputaţilor 

40.
Art.152 alin.11 – 13 noi.
După alineatul (1) al articolului 152 se introduc 3 alineate noi 11 – 13 cu următorul cuprins:

„(11) Comisia de licitaţie este constituită din 3 persoane desemnate de organul de conducere al creditorului bugetar.

 (12) Comisia de licitaţie verifică şi analizează documentele de participare şi afişează la locul licitaţiei, cu cel puţin o oră înaintea începerii acesteia, lista cuprinzând ofertanţii care au depus documentaţia completă de participare.

 (13) Ofertanţii se identifică după numărul de ordine de pe lista de participare, după care preşedintele comisiei anunţă obiectul licitaţiei, precum şi modul de desfăşurare a acesteia.”
Pentru claritate şi eliminarea confuziilor.
Camera Deputaţilor 

41.
Art.169 alin.(1).

„Articolul 169 – Posibilitatea de contestare

(1) Împotriva titlului de creanţă fiscală şi împotriva altor acte administrative fiscale se poate formula contestaţie potrivit legii.”

(text Ordonanţa Guvernului nr.92/2003)


Alienatul (1) al articolului 169 va avea următorul cuprins:

„Articolul 169 – Posibilitatea de contestare

(1) Împotriva titlului de creanţă, precum şi împotriva altor acte administrative fiscale se poate formula contestaţie potrivit legii. Contestaţia este o cale administrativă de atac şi nu înlătură dreptul la acţiune al celui care se consideră lezat în drepturile sale printr-un act administrativ fiscal sau prin lipsa acestuia, în condiţiile legii.”
Pentru respectarea dispoziţiilor constituţionale.
Camera Deputaţilor 

42.
Art.173 alin.(1) litera a1) nouă.
După litera a) a alineatului (1) al articolului 173 se introduce o nouă literă a1) cu următorul cuprins:

„a1) contestaţiile formulate de marii contribuabili care au ca obiect impozite, taxe, contribuţii, datorie vamală, precum şi accesorii ale acestora, al căror cuantum este sub 5 miliarde lei, se soluţionează de către organele competente constituite în cadrul respectivelor direcţii generale de administrare a marilor contribuabili.”


Varianta adoptată de Senat în sensul trimiterii la art.31 alin.(3) pentru contestaţiile formulate de marii contribuabili lasă posibilitatea stabilirii competentei prin Ordin al ministrului finanţelor publice. Or, normele de competenţa sunt de ordine publică iar reglementarea acestora trebuie făcută prin lege.   
Camera Deputaţilor 

43.
Art.178 alin.(2) şi (3)

„(2) Organul de soluţionare competent poate suspenda procedura, la cerere, dacă sunt motive întemeiate.

 (3) Procedura administrativă este reluată la încetarea motivului care a determinat suspendarea.”

(texte Ordonanţa Guvernului nr.92/2003)
Alineatele (2) şi (3) ale articolului 178 vor avea următorul cuprins:

„(2) Organul de soluţionare competent poate suspenda procedura, la cerere, dacă sunt motive întemeiate. La aprobarea suspendării, organul de soluţionare competent va stabili şi termenul până la care se suspendă procedura. Suspendarea poate fi solicitată o singură dată.

 (3) Procedura administrativă este reluată la încetarea motivului care a determinat suspendarea sau, după caz, la expirarea termenului stabilit de organul de soluţionare competent potrivit alin.(2), indiferent dacă motivul care a determinat suspendarea a încetat sau nu.”


Întrucât, textul de lege nu prevede un termen fix, raportat la momentul suspendării, iar organul de soluţionare nu poate cunoaşte momentul încetării motivului care a determinat suspendarea, acesta se află în situaţia de a lăsa dosarul în nelucrare, fără a avea posibilitatea emiterii unei soluţii în speţă.
Camera Deputaţilor 

44.
Art.1831 nou.
După articolul 183 se introduce un articol nou 1831 cu următorul cuprins:

„ARTICOLUL 1831 - Contravenţii şi sancţiuni la regimul produselor accizabile

 (1) Constituie contravenţii următoarele fapte:

 a) producerea de produse accizabile ce intră sub incidenţa sistemului de antrepozitare fiscală, în afara unui antrepozit fiscal autorizat de către autoritatea fiscală competentă;

 b) deţinerea de produse accizabile în afara regimului suspensiv, care nu au fost introduse în sistemul de accizare conform titlului VII din Codul fiscal;

 c) neanunţarea autorităţii fiscale competente, în termenul legal, despre modificările aduse datelor iniţiale avute în vedere la eliberarea autorizaţiei;

 d) deţinerea în afara antrepozitului fiscal sau comercializarea pe teritoriul României a produselor accizabile supuse marcării, potrivit titlului VII din Codul fiscal, fără a fi marcate sau marcate necorespunzător ori cu marcaje false;

 e) nerespectarea programului de lucru al antrepozitului fiscal, aşa cum a fost aprobat de autoritatea fiscală competentă;

 f) practicarea, de către producători sau de către importatori, de preţuri de vânzare mai mici decât costurile ocazionate de producerea sau importul produselor accizabile vândute, la care se adaugă acciza şi taxa pe valoarea adăugată;

 g) neînscrierea distinctă în facturi a valorii accizelor sau a impozitului la ţiţeiul şi gazele naturale din producţia internă, în cazurile prevăzute la titlul VII din Codul fiscal;

  h) neutilizarea documentelor fiscale prevăzute de titlul VII din Codul fiscal;

  i) neefectuarea, prin unităţi bancare, a decontărilor între furnizori şi cumpărători, ca persoane juridice, de produse accizabile;

  j) amplasarea mijloacelor de măsurare a producţiei şi a concentraţiei de alcool şi distilate în alte locuri decât cele prevăzute expres în titlul VIII din Codul fiscal sau deteriorarea sigiliilor aplicate de către supraveghetorul fiscal şi nesesizarea organului fiscal în cazul deteriorării lor;

 k) nesolicitarea desemnării supraveghetorului fiscal în vederea desigilării cisternelor sau recipientelor în care se transportă alcoolul şi distilatele în vrac;

  l) transportul de alcool etilic şi de distilate, efectuat prin cisterne sau recipiente care nu poartă sigiliile supraveghetorului fiscal, au sigilii deteriorate sau nu sunt însoţite de documentul de însoţire prevăzut la titlul VII din Codul fiscal;

 m) fabricarea de alcool sanitar de către alte persoane decât antrepozitarii autorizaţi pentru producţie de alcool etilic;

  n) comercializarea în vrac, pe piaţa internă, a alcoolului sanitar;

  o) circulaţia şi comercializarea în vrac a alcoolului etilic rafinat şi a distilatelor în alte scopuri decât cele expres prevăzute în Titlul VIII din Codul fiscal;

 p) neevidenţierea corectă în registrul special a cantităţilor de alcool şi distilate importate în vrac;

 q) neevidenţierea la organele fiscale teritoriale a situaţiilor privind modul de valorificare a alcoolului şi distilatelor;

 r) nesolicitarea organului fiscal teritorial în vederea desigilării instalaţiilor de fabricaţie, precum şi neevidenţierea în registrul destinat acestui scop a informaţiilor privind capacităţile reale de distilare, data şi ora sigilării şi desigilării cazanelor sau a celorlalte instalaţii de fabricaţie a ţuicii şi a rachiurilor de fructe;

 s) practicarea de preţuri de vânzare cu amănuntul mai mici decât preţurile minime stabilite pe produse, potrivit titlului VIII din Codul fiscal, la care se adaugă taxa pe valoarea adăugată;

 ş) comercializarea, la preţuri mai mari decât preţurile maxime de vânzare cu amănuntul declarate, a produselor pentru care s-au stabilit astfel de preţuri;

 t) comercializarea produselor ce nu se regăsesc în listele cuprinzând preţurile maxime de vânzare cu amănuntul declarate de către agenţii economici producători şi importatori;

 ţ) refuzul agenţilor economici producători de ţigarete de a prelua şi de a distruge, în condiţiile prevăzute de lege, cantităţile de produse din tutun confiscate;

 u) folosirea conductelor mobile, a furtunurilor elastice sau a altor conducte de acest fel, utilizarea rezervoarelor necalibrate, precum şi amplasarea înaintea contoarelor a unor canele sau robinete prin care se pot extrage cantităţi de alcool sau distilate necontorizate;

 v) comercializarea în vrac şi utilizarea ca materie primă, pentru fabricarea băuturilor alcoolice, a alcoolului etilic şi a distilatelor cu concentraţia alcoolică sub 96,0% în volum;

 x) comercializarea, prin pompele staţiilor de distribuţie, a altor uleiuri minerale decât cele din categoria gazelor petroliere lichefiate, benzinelor şi motorinelor auto, precum şi a petrolului lampant, care corespund standardelor naţionale de calitate;

 y) funcţionarea instalaţiilor de producere alcool etilic sau distilate, în afara programului de lucru aprobat de Comisia de autorizare a antrepozitelor fiscale din cadrul Ministerului Finanţelor Publice;

z) producerea sau comercializarea produselor accizabile într-un antrepozit fiscal în perioada în care autorizaţia a fost revocată sau anulată, iar comisia de autorizare nu a emis autorizaţie specială pentru valorificarea stocurilor de produse.

 (2) Contravenţiile prevăzute la alin. (1) se sancţionează cu amendă de la 200.000.000 lei la 1.000.000.000 lei, precum şi cu:

  a) confiscarea produselor, iar în situaţia în care acestea au fost vândute, confiscarea sumelor rezultate din această vânzare, în cazurile prevăzute la lit. a), b), d), l), m), n), o), x), y) şi z);

  b) confiscarea cisternelor, recipientelor şi a mijloacelor de transport utilizate în transportul alcoolului etilic şi al distilatelor, în cazul prevăzut la lit. l);

  c) revocarea autorizaţiei de antrepozit fiscal sau, după caz, oprirea activităţii, pe o perioadă de 1 - 3 luni, pentru situaţiile prevăzute la lit. d), e), j), m), n), o), u), x), y) si z). Cererea pentru o nouă autorizaţie poate fi depusă numai după o perioadă de cel puţin 6 luni de la data revocării.”
Pentru sistematizarea legislaţiei cu privire la sancţiunile in domeniul fiscal.
Camera Deputaţilor 

45.
Art.184 alin.(11) nou.
După alineatul (1) al articolului 184 se introduce un nou alienat (11) cu următorul cuprins:

„(11) Constatarea şi sancţionarea faptelor ce constituie contravenţie potrivit art. 1831 se fac de personalul de specialitate din cadrul Ministerului Finanţelor Publice şi al unităţilor sale teritoriale.”
Pentru eliminarea confuziilor în aplicarea legii.


Camera Deputaţilor 

46.
Art.184 alin.(3) nou.
După alineatul (2) al articolului 184 se introduce un alineat nou (3) cu următorul cuprins:

„(3) În cazul aplicării sancţiunii amenzii potrivit art.183 si art.1831, contribuabilul are posibilitatea achitării în termen de 48 de ore a jumătate din minimul amenzii prevăzute in prezentul cod, agentul constatator făcând menţiune despre această posibilitate în procesul-verbal de constatare şi sancţionare contravenţională.”
Pentru stimularea achitării amenzilor.


Camera Deputaţilor 

47.
Art.1861 nou.
După titlul XI, înaintea articolului 187 se introduce un articol nou 1861 cu următorul cuprins:

„ARTICOLUL 1861 

 Neplata la termenul legal a impozitelor, taxelor sau altor sume ce se datorează, potrivit legii, în vamă, atrage interzicerea efectuării altor operaţiuni de vămuire până la stingerea integrală a acestora.”
Având în vedere abrogarea art.61 alin.(3) din Codul vamal.
Camera Deputaţilor 

48.
Art.188 alin.(1)

„(1) În aplicarea prezentului cod Guvernul adoptă norme metodologice de aplicare.”

(Text Ordonanţa Guvernului nr.92/2003)
Alineatul (1) al articolului 188 va avea următorul cuprins:

„(1) În aplicarea prezentului cod Guvernul adoptă norme metodologice de aplicare, în termen de 30 de zile de la data publicării în Monitorul Oficial al României a legii de aprobare a prezentului cod.”
Pentru stabilirea unui termen clar de emitere a normelor metodologice de aplicare.


Camera Deputaţilor 

49.
Art.188 alin.(4) nou.
După alineatul (3) al articolului 188 se introduce un nou alineat (4) cu următorul cuprins:

„(4) Formularele necesare şi instrucţiunile de utilizare a acestora, privind realizarea creanţelor bugetului general consolidat administrate de alte organe, se aprobă prin ordin al ministrului de resort sau al conducătorului instituţiei publice, după caz.”


Pentru clarificarea prin lege a competenţelor.
Camera Deputaţilor 

50.
Art.196 alin.(2) nou.
După alineatul (1) al articolului 196 se introduce un alineat nou (2) cu următorul cuprins:

„(2) În situaţia contestaţiilor aflate în curs de soluţionare formulate împotriva actelor de control prin care a fost reverificată aceeaşi perioadă şi acelaşi tip de obligaţie fiscală şi pentru care din instrumentarea cauzelor penale de către organele competente nu rezultă existenţa prejudiciului, se vor menţine obligaţiile stabilite anterior.”
Pentru coroborare cu propunerea de la art.100.
Camera Deputaţilor 

51.
Art.200 literele h) – k) noi.
După litera g) a articolului 200 se introduc literele h) – k) noi cu următorul cuprins:

„h) art.3 din Legea nr.87/1994 privind combaterea evaziunii fiscale, republicată;

i) art. IV alin. (1) - (5) din Ordonanţa Guvernului nr.29/2004 pentru reglementarea unor măsuri financiare;
j) art.246 din Legea nr.571/2003 privind Codul fiscal;

k) art.61 alin.(3) din Legea nr.141/1997 privind Codul vamal al României, cu modificările şi completările ulterioare.”
Pentru corelare legislativă.
Camera Deputaţilor 

